‘প্রধানমন্ত্রীকে বলব ওকে কন্ট্রোল করুন’, কার কথা বললেন মমতা?

কলকাতা: আপনারা ক্ষমতায় এসে কী করছেন ১০ বছর ধরে? ইমাম ও মোয়াজ্জেমদের (Mamata Banerjee Meets Imams) বৈঠক থেকে মোদিকে তোপ দাগলেন মমতা বন্দ্যোপাধ্যায় (Mamata Banerjee)। ওয়াকফ ইস্যু, শিক্ষকদের প্যানেল বাতিল থেকে মুর্শিদাবাদে অশান্তি, সবকিছুর জন্য কেন্দ্রকেই দুষলেন তৃণমূল নেত্রী। এদিন মমতা শান্তির বার্তা দিয়ে বলেন, বিজেপির কথায় উত্তেজিত হয়ে কেউ অশান্তি করতে এলে আপনারা ঠেকান’। মমতা বন্দ্যোপাধ্যায় বলেন, ‘ওয়াকফ আইন পাস করানোর ক্ষেত্রে এত তাড়াহুড়ো করার কী ছিল। কিছু গোদি মিডিয়া এবং বিজেপির ফেক ভিডিও দেখিয়ে অশান্তি সৃষ্টির চেষ্টা করছে। বাংলার মাটিকে রক্তাক্ত করতে দেবো না। মনে রাখবেন সবাই ভালো থাকলে, আপনারাও ভালো থাকবেন। অপনারা শান্তি বজায় রাখুন।

নেতাজি ইন্ডোর স্টেডিয়াম থেকে মমতা বন্দ্যোপাধ্যায় প্রশ্ন তোলেন,কত ছেলেকে চাকরি দিয়েছেন? দাঙ্গা লাগিয়ে ওষুধের দাম বাড়াচ্ছেন, পেট্রোল ডিজেল এর দাম বাড়াচ্ছেন? কিছু গদি মিডিয়া আছে যারা বাংলাকে নিয়ে বলতে থাকেন। যা বলার আমার সামনে এসে বলুন, পিছন থেকে বলবেন না। বিজেপির ফেক ভিডিও দেখিয়ে অশান্তি সৃষ্টির চেষ্টা করছে। হাত জোড় করে আর্জি জানাচ্ছি, BJP-র উস্কানিতে পা দেবেন না। কেউ অশান্তি তৈরির চেষ্টা করলে কন্ট্রোল করুন।’ বিজেপির উদ্দেশে বলেন, সংবিধানে ২৬ নম্বর অনুচ্ছেদে যে কোনও ধর্ম পালনে স্বাধীনতা দেওয়া হয়েছে। সেই সূত্রে সম্পত্তি অর্জন ও রক্ষণাবেক্ষণের অধিকারও দেওয়া হয়েছে। আপনি আমার অধিকার কাড়ছেন। রাম-রহিম সবার অধিকার কাড়ছেন।”তিনি আরও বলেন, আমি আপনাদের বলব, আমরা সর্ব ধর্ম সমন্বয়ে বিশ্বাস করি, আমি স্বামীজিকে বিশ্বাস করি আমি রবীন্দ্র নজরুলকে বিশ্বাস করি। বিজেপির ফাঁদে পা দেবেন না। বাংলার মাটিতে অশান্তি করতে চাইলে হাতজোড় করে বলছি তাদের কন্ট্রোল করুন।

আরও পড়ুন: BSF-এর বিরুদ্ধে তদন্তের নির্দেশ মুখ্যমন্ত্রীর

ওয়াকফের বৈঠকে বাংলাদেশের প্রসঙ্গ নিয়ে বলেন, বিজেপি নেতৃত্বাধীন সরকারকে বলছি,বাংলাদেশের অবস্থা দেখে শিক্ষা নিন। বিজেপি বাংলাদেশের মাধ্যমে গন্ডগোল পাকাচ্ছে। আইটি সেক্টরে অমিত সাহ এর নেতৃত্বে হিংসা ছড়াচ্ছে। আপনি বাংলাদেশের পরিস্থিতি তো জানতেন। বাংলাদেশ তো রাজ্যের সীমান্তে। এজেন্সির মাধ্যমে লোক নিয়ে এসে দাঙ্গা করা আপনাদের প্ল্যান? বাংলাদেশ থেকে লোক নিয়ে এসে?
স্বরাষ্ট্র মন্ত্রকের সূত্র বলছে, এতে বাংলাদেশের হাত রয়েছে। BSF তো কেন্দ্রের হাতে। রাজ্যের হাতে সীমান্ত সামলানোর দায়ভার নেই। হিন্দু মুসলিম ভাগ করার জন্য আপনার জুমলা সরকার জবাব দিতেই হবে আপনাকে। মমতা বন্দ্যোপাধ্যায় বলেন, ‘আমাদের উপর ভরসা রাখুন। যতদিন থাকব হিন্দু-মুসলিম বিভাজন করতে দেব না।

মমতা মোদিকে উদ্দেশ্য করে বলেন, মোদিজিকে বলব, স্বরাষ্ট্রমন্ত্রীকে কন্ট্রোল করুন। অমিত শাহকে কটাক্ষ করে মমতা বলেন, ‘আপনি কালিদাসের মতো যে ডালে বসেছেন, সেই ডাল কাটছেন। মোদি চলে গেলে কী করবেন? আপনি তো প্রধানমন্ত্রী হতে পারবেন না। সবথেকে ক্ষতি করেছেন আপনি। আমি মোদিজিকে বলব, স্বরাষ্ট্র মন্ত্রীকে কন্ট্রোল করুন।’ দেশের সবচেয়ে ক্ষতি করেছে অমিত শাহ। মোদিজিকে অনুরোধ করবো লোকটাকে কন্ট্রোল করুন। ওনার হাতে সব এজেন্সিকে দিয়ে দিয়েছেন, মোদিজীকে অনুরোধ অমিত সাহ ও তার দফতরকে কন্ট্রোল করতে।

দেখুন ভিডিও